

**Қазақстан Республикасының мемлекеттiк Медетшi банкi туралы**

Қазақстан Республикасы Пезидентiнiң Қаулысы 1995 жылғы 29 наурыздағы N 2154

      Республикада төлем тәртiбiн қалпына келтiру, акцияларының
бақылау пакетi мемлекет қарамағындағы төлем қабiлетi жоқ
мемлекеттiк және акционерлiк кәсiпорындардың қаржылық жағдайын
нығайту мақсатында қаулы етемiн:
  
      1. Қазақстан Республикасының Министрлер Кабинетi:
  
      - Қазақстан Республикасының мемлекеттiк Медетшi банкiн
төрт жылдан аспайтын мерзiмге құрсын;
  
      - жыл сайын бюджеттердiң жобаларында Қазақстан Республикасының

мемлекеттiк Медетшi банкiнiң жарғылық қорын қалыптастыру мен
толықтыруға қаражат көзделсiн;
- Қазақстан Республикасының мемлекеттiк Медетшi банкiнiң
аппаратын орналастыру үшiн Алматы қаласынан үй-жай бөлсiн және
осы қаулыдан туындайтын өзге де қажеттi шараларды жүзеге асыратын
болсын.
2. Осы қаулы қол қойылған күнiнен бастап күшiне енедi.
Қазақстан Республикасының
Президентi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК